फतेहपुर। नगर पालिका परिषद का जिले के 29 सरकारी दफ्तरों पर करीब 41 लाख रुपया राजस्व बकाया है। नगर पालिका परिषद के सबसे बड़ा बकाएदार प्राचार्य राजकीय महिला महाविद्यालय है, जिस पर आठ लाख 19 हजार 18 रुपए का राजस्व बकाया है। मजे की बात तो यह है कि आम आदमी पर सरकारी बकाएदारी हो तो महकमा सख्ती कर वसूल लेता है, लेकिन सरकारी दफ्तरों से वसूली करने में अड़चनें आ रही हैं। इस बाबत कर निरीक्षक केशव प्रसाद का कहना है कि वसूली के लिए सभी बकाएदार विभागों को नोटिस भेजी गई है।